מקורות למסכת גיטין – דף 17

(1) לסיים את המקורות מדף 16

בענין עד נעשה דיין בדרבנן - האם מקילים בכל דין דרבנן או רק בקיום שטרות? באיזה מקרים מקילים בקיום שטרות, ובאיזה מקרים מקילים באמרית בנב"נ? למה?

רש"י גיטין ה: ד"ה הכי גרסינן

רשב"א ד"ה ואסיקנא (עד "כתב הרמב"ם")

ר"ן ד"ה ורבי חנינא סבר, [חי' הר"ן ד"ה כיון דאשה]

ריטב"א ד"ה והא דאמרינן בדרבנן, ד"ה והא דאמרינן דבעד, [ד"ה והא קיי"ל דאין עד נעשה דיין]

גמ' כתובות כא: "אמר רב ספרא ... וקיום שטרות דרבנן", [תוס' שם ד"ה הנח]

בעל המאור שם (דף ח. באלפס) ""אמר רב הונא ... אין מעידין בפניו", (דף ח: באלפס) "ואע"ג דקי"ל קיום שטרות דרבנן ... ויגדיל תורה ויאדיר", מלחמת ה' שם "ומעתה כל פירושו בטל ... בתשובת דבר זה"

רמב"ן שם ד"ה והא דמקשי "ואני תמה ..."

ר"ן שם (דף ח: באלפס) "הלכך נקיטינן דבקיום שטרות דרבנן ... עדות של עצמו"

שו"ת ר"י מיגש סי' קמד

אור זרוע חלק א סי' תשמה "ונראה בעיני דקיום שטרות אפי' בלילה ... רבינו שמואל בחזקת הבתים"

[שו"ת הריב"ש סימן שפב ד"ה עוד יש רעותא אחרת שהדיין החתום]

[שו"ת הרשב"א המיוחסות לרמב"ן סימן קיב ד"ה ויש מגדולי המורים]

[שיעורי הרב גיטין ה: בענין אין עד נעשה דיין]

חידושי הרמב"ן מסכת כתובות דף כא עמוד ב

והא דמקשי רב אשי ודילמא לעולם אימא לך צריכין ושאני הכא דקא מקיימא הגדה בחד, ה"ק לעולם אימא לך שצריך הגדה אבל כאן כיון שהם עצמן העידו בפני אותו השלישי כבר שמעו עדות בפני ב"ד ואילו לא העידו בפני השלישי לא היה נקרא עדות אבל השתא אינהו גופייהו שמעו עדות גמורה בב"ד ונעשים עדים ודיינין. ואני תמה העדות שהעידו בפני אותו השלישי היאך שמה עדות והא צריך ג' ואין עדות אלא בפני ב"ד, וי"ל כשהיה מומחה וראוי לדון בשאר דיני ממונות, או שיושיבו מחבריהן אצלו בשעת עדות.

שו"ת הר"י מיגאש סימן קמד

אמרו ז"ל נאמן אדם לומר זה כתב ידו של אבא. אם שלשה ישבו לקיים שטר והיה אחד מהם קרוב לאחד מן העדים אם מצטרף עמהם לקיימו אם לאו ואם יצטרף אחד מעדי השטר עם השני בקיום ויכנס זה בכלל מה שאמרו עד נעשה דיין בדרבנן.

תשובה מה שאמרו נאמן אדם לומר זה כתב ידו של אבא כו' הוא לענין העדות בדוקא שהוא גלויי מילתא בעלמא שהוא כתב ידו של אביו אבל לענין הקיום אינו נעשה בו דיין וזה ממה שאמרו ומנין שלא יהיו העדים קרובים לדיינים כו' ואחד מעדי השטר אינו יכול לקיים עדות חבירו דמה /ממה/ שאמרו הא נפיק נכי ריבעא דממונא אפומא דחד ומה שאמרו עד נעשה דיין בקיום שטרות הוא לענין שיעיד על הכתב יד העד ויקיים אותו לא שיהיה עד נעשה דיין שהוא מותר בקיום שטרות אינו אלא שיהיה עד בקיום השטר לא שיהיה עד בעיקר השטר לפי שעדותו אינו בקיום השטר כדי שיועיל היותו בה דיין אבל הוא בעיקר הממון שבשטר. וא"כ אין ראוי שיהיה הוא עצמו דיין בקיומו כמו שאינו יכול לדון בו.

ספר אור זרוע חלק א - שאלות ותשובות סימן תשמה

... ונראה בעיני דקיום שטרות אפי' בלילה וכן קיום הגט אף ע"ג דאין נתינתו כ"א ביום מדאמר בפרק האשה שנתארמלה גבי שלשה שישבו לקיים את השטר ש"מ עד נעשה דיין ופרכינן מראוהו שלשה והן ב"ד וכו' ושנינן הנח עדות החודש דאורייתא וקיום שטרות דרבנן ותימא דפריך לה מינה והא אוקימנא שראוהו בלילה ואילו שלשה שישבו לקיים את השטר ע"כ ביום עסקינן אם אין קיום שטרות בלילה. אלא יש ללמוד מיכן דקיום שטרות אפי' בלילה ורב הונא סתמא קאמר שלשה שישבו לקיים את השטר ואפי' בלילה ופריך שפיר מראוהו ב"ד דאוקמה כולה. הלכך לא היה לך (להדיא) [להביא] מקיום הגט על נתינת הגט ותלתא דבעינן בקיום הגט לאו משום דמעשה ב"ד אלא משום שיהו נראים כב"ד שלא יהא עד מפי עד כדפירש רבינו שמואל בחזקת הבתים: